<classify> Mabingwa hao wa Afrika Mashariki na Kati Kombe la Kagame, wanatarajia kucheza raundi ya kwanza kati ya Bidvest Wits ya Afrika Kusini au Light Stars ya Shelisheli.Katika kujiandaa huko iliwatuma makocha wasaidizi kwenda kuzisoma kiufundi timu hizo ambazo mojawapo itakutana na Azam kwenye mchezo wa raundi ya kwanza, Azam ikianzia ugenini kati ya Machi 11, 12 na 13 mwaka huu.Makocha hao ni Mario Marinica na Dennis Kitambi, walikuwepo nchini Shelisheli Jumamosi iliyopita kushuhudia mchezo wa raundi ya awali ya michuano hiyo, ambao Bidvest Wits ilishinda mabao 3-0.Akizungumza baada ya kurejea, Kocha Msaidizi wa Azam FC, Dennis Kitambi, alisema wamefanikiwa kuwasoma wapinzani wao wote huku akidai kuwa Bidvest ilitumia zaidi kikosi cha wachezaji wengi vijana kwa kuwapumzisha baadhi ya wachezaji wa kikosi cha kwanza.Dhumuni letu kwenda kule tulikuwa tunataka kuwaona wapinzani wetu tutakaocheza nao katika raundi inayofuata, tulipokwenda kule tulikuwa tunajua tutakutana na Bidvest katika raundi ijayo kutokana na aina ya mpinzani waliokutana naye, lakini tulikuwa tunataka kuhakikisha tunawaona Light Stars namna wanavyocheza, kwani huwezi kujua lolote linaweza kutokea, alisema.Bidvest tulishawasoma kwenye mechi zao nyingi za Ligi Kuu Afrika Kusini na tunazo baadhi ya DVD zao, lakini tulichokiona kule ni wao walitumia kikosi cha vijana zaidi na ni tofauti na tulivyowaona katika mechi zao za ligi, alisema Kitambi.Kitambi alisema kwa sasa wanachoangalia zaidi ni kusafiri tena kuelekea Afrika Kusini kuwasoma tena Bidvest Wits katika moja ya mechi yao ya ligi, ili kuwasoma zaidi wapinzani wao hao wanaofundishwa na Gavin Hunt.  <topic>: MICHEZO 